Fil-viċinanzi tal-ajruport ta' Kabul, kien hemm diversi rapporti ta' splużjoni qawwija. Ritratti ppubblikati fuq il-midja soċjali juru dħaħen suwed telgħin 'il fuq fl-akwati tal-ajruport. Uffiċjal fil-Ministeru għas-Saħħa qal li l-isplużjoni oriġinat minn rocket li laqat dar. L-ajruport ma kienx milqut b'mod dirett. Għadu mhux magħruf jekk kienx hemm nies li tilfu ħajjithom jew sofrewx xi ġrieħi. Skont is-sit awtorevoli Reuters kienu forzi Amerikani li ħejjew attakk militari mmirat lejn possibbilment karozza bomba suwiċida li kienet mistennija tattakka l-ajruport ta' Kabul. Uffiċjali li tkellmu mas-sit qalu li suspettati militanti tal-Istat Iżlamiku kienu fil-mira tal-attakk.